Translate the text from Welsh to English.



 
Mae Ffyniant i Bawb: y strategaeth genedlaethol yn nodi bod iechyd meddwl yn faes â blaenoriaeth. Mae’n adeiladu ar Law yn Llaw at Iechyd Meddwl (2012\) sy’n cydnabod y gellir atal problemau mwy difrifol rhag digwydd yn ddiweddarach mewn bywyd drwy nodi problemau’n gynnar a mynd i’r afael â nhw.    
  
Mae lleoliadau ysgol yn allweddol i hybu iechyd meddwl da ac ym mis Mai 2017 cyhoeddwyd Fframwaith Nyrsio Ysgolion i Gymru sy’n nodi fframwaith Llywodraeth Cymru ar gyfer gwasanaeth nyrsio mewn ysgolion i blant a phobl ifanc sy’n ddiogel, yn hygyrch ac o ansawdd uchel. Nod y fframwaith yw mynd ati’n rhagweithiol i adeiladu ar y gwasanaeth nyrsio mewn ysgolion cyfredol ac ymestyn ymarfer da i’r holl blant a phobl ifanc o oedran ysgol. Yn benodol, mae Safonau Cymru Gyfan ar gyfer Nyrsys Ysgol y GIG i Hybu Llesiant Emosiynol a Chefnogi Anghenion Iechyd Meddwl Plant Oedran Ysgol, yn nodi’r safonau ar gyfer Nyrsys Ysgol y GIG er mwyn sicrhau eu bod yn gymwys i gefnogi llesiant emosiynol ac iechyd meddwl plant a phobl ifanc sy’n mynychu sefydliadau addysgol.   
  
Mae’r rhan fwyaf o blant rhwng tair a 18 oed yn mynychu ysgol am hyd at 30 awr yr wythnos. Mae hyn yn gwneud ysgolion yn lleoliadau allweddol ar gyfer hybu iechyd meddwl a llesiant cadarnhaol a darparu mesurau atal ac ymyrraeth gynnar yn seiliedig ar dystiolaeth. Mae angen i athrawon gael cymorth a chefnogaeth wrth ymateb i blant sydd ag anawsterau fel pryder, sy’n isel eu hysbryd ac sydd ag anhwylderau gorfodaeth, hunan\-niweidiol neu ymddygiad; ac mae gan y GIG ran yn hyfforddi ac ymgynghori ar draws y sectorau; ac wrth ddarparu cymorth yn gynnar mewn ysgolion gan staff sydd wedi’u hyfforddi’n briodol. Gall gwasanaethau mewn ysgolion wella hygyrchedd, ymdrin yn well â straen sy’n gysylltiedig ag ysgol, lleihau’r pwysau ar Wasanaethau Iechyd Meddwl Plant a'r Glasoed (CAMHS) arbenigol drwy ostwng nifer yr atgyfeiriadau amhriodol; a hwyluso diwylliant ehangach sy’n hybu ac yn rhoi gwerth ar iechyd meddwl a llesiant cadarnhaol mewn ysgolion. Mae’r materion hyn yn uniongyrchol gysylltiedig â nodau Deddf Llesiant Cenedlaethau’r Dyfodol 2015, sef sicrhau Cymru iachach ac amcanion llesiant Llywodraeth Cymru i ddarparu gwasanaethau gofal iechyd o ansawdd sy’n addas ar gyfer y dyfodol ac i hyrwyddo iechyd da a llesiant i bawb.     
  
Gan gydnabod y mater pwysig hwn, rydym wedi cytuno i sicrhau bod £1\.4 miliwn o gyllid newydd gan Lywodraeth Cymru ar gael, er mwyn cryfhau’r cymorth sydd ar gael i ysgolion gan wasanaethau iechyd meddwl arbenigol a meithrin cysylltiadau sy’n ymestyn o’r ystafell ddosbarth i’r gwasanaethau arbenigol hynny.    
  
Bydd yn gweithredu fel rhaglen beilot ar y cychwyn er mwyn profi sawl model o ymyriadau, a’r bwriad yw cychwyn y gweithgarwch erbyn diwedd 2017 a bydd yn para dros ddwy flynedd academaidd lawn, gan ddod i ben yn ystod haf 2020 a bydd canlyniadau’r rhaglen beilot yn cael eu gwerthuso.     
  
Bydd tair rhaglen beilot yn gweithredu ac yn cwmpasu ysgolion uwchradd, ysgolion canol ac ysgolion cynradd bwydo yn y Gogledd\-ddwyrain (Wrecsam a Sir Ddinbych), y De\-ddwyrain (Blaenau Gwent, Torfaen a de Powys) a’r Gorllewin (Ceredigion). Bydd ardaloedd y rhaglen beilot yn cwmpasu’r gwahaniaethau cymdeithasol, demograffig a daearyddol amrywiol yng Nghymru. Drwy gynnwys disgyblion blwyddyn 6 ysgol gynradd, wrth iddyn nhw weithio tuag at y broses o bontio i ysgol uwchradd, gallwn werthuso’r canlyniadau o ddarparu cymorth emosiynol ac iechyd meddwl ymysg y grŵp hwn o oedran iau.  
  
Bydd ymarferwyr CAMHS arbenigol yn cael eu recriwtio i weithredu fel gweithwyr cyswllt gydag ysgolion y rhaglen beilot, gan weithio mewn model amlddisgyblaethol er mwyn lleihau gofid emosiynol ac atal salwch meddwl drwy gynnig cymorth cynnar, ac atgyfeiriadau ac ymyriadau priodol: Bydd y model yn sicrhau y gellir gwneud y canlynol:  
  
* darparu cymorth i athrawon i ddeall yn well gofid plentyndod, problemau emosiynol ac iechyd meddwl, a lleihau straen mewn athrawon sy’n poeni am eu disgyblion drwy uwch\-sgilio athrawon i adnabod problemau lefel isel yn ymwneud â’u cymhwysedd ac ymdrin â nhw;
* pan fo materion yn cael eu nodi y tu allan i gymhwysedd a sgiliau athrawon, sicrhau bod yna gyswllt, a chyngor ar gael fel y gellir cyfeirio’r unigolyn ifanc at wasanaethau mwy priodol fel CAMHS arbenigol neu Wasanaethau Cymorth Iechyd Meddwl Sylfaenol Lleol, gan alluogi’r ysgol i fodloni anghenion addysgol parhaus yr unigolyn ifanc; a
* sicrhau bod systemau ar waith er mwyn rhannu gwybodaeth briodol rhwng CAMHS ac ysgolion, a bod CAMHS ac ysgolion wedi cytuno ar drefniadau gofal a rennir ar gyfer y bobl ifanc hynny sydd angen cymorth mwy dwys, a bod trefniadau ar waith i gynyddu/ostwng y ddarpariaeth wrth i anghenion yr unigolyn ifanc bennu’r sefyllfa.

  
Mae’r cyllid yn cynnwys darpariaeth i werthuso’r rhaglenni peilot, a bydd y gwerthusiad yn ystyried amrywiaeth eang o fesurau o safbwynt athrawon a disgyblion. Bydd y gwaith hwn yn gysylltiedig â gweithgareddau ehangach sydd â’r nod o wella lles emosiynol plant a phobl ifanc, fel Hwb Cymorth Profiadau Niweidiol mewn Plentyndod (ACE), ac un o’i nodau yw sicrhau bod gweithwyr proffesiynol yn wybodus am ACE. Yn ogystal, bydd y gweithgarwch yn ymwneud â datblygu’r cwricwlwm newydd, gan gynnwys y Maes Iechyd a Lles mewn perthynas â Dysgu a Phrofiad. Bydd hyn yn sicrhau dull integredig er mwyn cael y canlyniadau gorau posibl ar gyfer plant a phobl ifanc yn unol â Deddf Llesiant Cenedlaethau’r Dyfodol (Cymru) 2015\.  
  
Byddwn  yn sicrhau eich bod yn cael y wybodaeth ddiweddaraf am y fenter bwysig hon wrth i’r gweithgarwch fynd rhagddo.  






Translation:


 
*Prosperity for all: the national strategy* identifies mental health as a priority area.  This builds on *Together for Mental Health (2012\)* where we recognised that by identifying and addressing issues early we can prevent more serious problems occurring later in life.    

  

School settings are key to promoting good health and in May 2017 we published a School Nursing Framework for Wales which sets out the Welsh Government’s framework for a school nursing service for children and young people that is safe, accessible and of a high standard.  The Framework aims to proactively build on the current school nursing service and extend good practice to all school age children and young people.  In particular, the all Wales Standards for NHS School Nurses for the Promotion of Emotional Well\-being and Supporting the Mental Health Needs of School Age Children, sets standards for NHS School Nurses to ensure they are competent in supporting the emotional well\-being and mental health of children and young people attending educational establishments.  

  

Most children between the age of three and 18 attend school for up to 30 hours a week.  This makes schools key locations for promoting positive mental health and well\-being and providing evidence based prevention and early intervention.  There is a need for teachers to have help and support in responding to children experiencing difficulties such as anxiety, low mood, and compulsive, self\-harm or conduct disorders, whilst the NHS has a role in training and consultation across sectors; and providing early help in schools by suitably trained staff.  School\-based services can improve accessibility; better address school related stress; ease pressures on specialist Child and Adolescent Mental Health Services (CAMHS) by reducing inappropriate referrals; and facilitate a wider culture which promotes and values positive mental health and well\-being within schools.  These issues are directly linked to the goals in the Wellbeing of Future Generations Act 2015, namely a healthier Wales and the Government’s well\-being objectives to deliver quality health care services fit for the future and to promote good health and well\-being for everyone.    

  

Recognising this important issue, we  have agreed to make £1\.4m new Welsh Government  funding available, to strengthen the support from specialist mental health services to schools and build relationships which extend from the classroom to those specialist services.      

  

Initially operating as a pilot programme to test several models of intervention, the intention is that activity will commence by the end of 2017 and cover two full academic years, concluding in the summer of 2020, and the results of the pilot will be evaluated.    

  

Three pilots will operate covering secondary schools, middle schools and feeder primary schools in the north east (Wrexham and Denbighshire), south east (Blaenau Gwent, Torfaen and south Powys) and west Wales (Ceredigion).  The choice of pilot areas encompasses the diverse social demographic and geographical distinctions within Wales.  By including pupils in year 6 of primary, as they work towards transition to secondary school, we can evaluate the outcomes of providing emotional and mental health support amongst this younger age group.    

  

Specialist CAMHS practitioners will be recruited to act as link workers with the pilot schools, working in a multidisciplinary model to reduce emotional distress and prevent mental illness by offering early support, and appropriate referrals and interventions when needed.  The model will enable:  

 


* support for teachers to better understand childhood distress, emotional and mental health problems, and reduce stress in teachers concerned about their pupils by up\-skilling teachers to recognise and deal with low level problems within their competence;
* ensuring that when issues are identified that are outside teachers’ competence and skills then liaison and advice is available to enable the young person to be directed to more appropriate services, such as specialist CAMHS or Local Primary Mental Health Support Services, enabling the school to meet the ongoing educational needs of the young person; and
* ensuring systems are in place to share appropriate information between CAMHS and schools, shared care arrangements are agreed between CAMHS and schools for those young people requiring more intensive support, and that arrangements are in place to escalate/de\-escalate as the young person’s needs dictate.


  

Funding includes provision to evaluate the pilots, and the evaluation will take into account a broad range of measures from the teachers and pupils’ perspectives. This work will link with wider activities aimed at improving the emotional wellbeing of children and young people, such as the Adverse Childhood Experiences (ACE) Support Hub, one of the aims of which is to ensure that professionals are ACE informed.  Also activity around development of the new curriculum, which includes the Health and Well\-being Area of Learning and Experience.  This will ensure an integrated approach to ensure the best possible outcomes for children and young people in line with the Well\-being of Future Generations (Wales) Act 2015\.  

  

We will ensure you are kept informed of this important initiative as activity progresses.